Title: Categoria per defecte en PRIMÀRIA: De camí cap al carnaval
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'PRIMÀRIA: De camí cap al carnaval'

Avui és el meu sant. Parlant de festes n’hi ha unes que són personals, ja que fan referència a quelcom que afecta concretament la persona. Per exemple, la majoria teniu alguna diada a l’any que és la vostra festa, i segurament la més comuna és la del vostre aniversari, aquell dia que fa anys que vau néixer. Molts i moltes de vosaltres, a més, també hi ha un dia a l’any que dieu: avui és el meu sant, mentre que altres, cada cop més, també és cert, només ho heu sentit dir a companys o companyes.

A quin tipus de festes o celebracions fa referència aquest text?

Q: El nom de les persones. En totes les cultures que hi ha al món, a les persones se’ls posa i se’ls coneix per un nom. El significat i el valor del nom, però, varia molt d’un lloc a l’altre. Actualment a Catalunya, cada cop hi viuen més persones, cada cop hi ha més catalans o catalanes que han vingut des d’altres llocs del món a viure-hi i que, per tant, fa que el valor que es dóna al nom variï d’una família a l’altra.

APARELLA
- Les persones en totes les cultures | tenen un nom que els és propi.
- El valor i significat, però, dels noms | no és igual en totes les cultures.
- La diversitat de persones que viuen a Catalunya fa que | el valor que es dóna al nom variï d'unes famílies a les altres.

Q: Què vol dir, és el meu sant? A Catalunya, però, des de fa molts segles, la població, gairebé tota, era de religió catòlica i els noms que es posaven als nens eren de sants, i noms de mare de Déu o de santes, a les nenes. A cada una d’aquestes mare de Déu o sants o santes, l’Església els havia destinat un dia de l’any que era la seva festa. Quan a una persona se li posava un nom d’aquests, el dia que l’Església havia decidit que seria la seva celebració, esdevenia immediatament el dia del sant de tothom que tingués aquell nom, d’aquí ve, doncs, l’expressió avui és el meu sant. Era costum, i en molts casos encara ho és, que aquell dia fos la festa d’aquella persona, era el seu sant.

Després del que has llegit contesta si és vertadera o falsa l'explicació que tens a sota.

Quan alguna persona diu, avui és el meu sant, el que vol dir és que es tracta del dia més important de l'any ja que fa festa de tot, feina o estudis, tothom li fa regals i pot fer el que li dóna la gana.
- Vertader (Potser sí que hi ha qui ho viu així, però el text no ho diu. LA RESPOSTA ÉS INCORRECTA!)
- Fals (RESPOSTA CORRECTA! Sembla que has fet una bona lectura!)
A: Fals

Q: I aquesta és vertadera o falsa?

Quan alguna persona diu, avui és el meu sant, es refereix al fet que coincideix en el dia que, segons ha previst l'Església catòlica, se celebra la festa de la mare de Déu, sant o santa, del seu nom.
- Vertader (ARA SÍ QUE ÉS CORRECTA!)
- Fals (FIXA-T'HI BÉ, PERQUÈ AQUESTA SÍ QUE ÉS CORRECTA!)
A: Vertader

Q: I qui són aquestes mare de Déu i aquests sants o aquestes santes? Quan parlem de la mare de Déu, sempre ens referim a Maria, que així es deia la mare de Jesucrist, a qui els catòlics consideren Déu. El que passa és que, al llarg de la història, la gent va fer moltes imatges representant la mare de Déu i, aquestes imatges, sovint tenen noms ben diversos. Posem un exemple: a Catalunya tenim la Mare de Déu de Montserrat. Sembla bastant clar que el nom té a veure amb la forma de les muntanyes on es troba aquesta imatge. El nom Montserrat és força comú a Catalunya. Pel que fa als sants o santes, és com un títol que l’Església ha decidit que s’havia de donar a persones, ja mortes, que considerava que havien estat molt bones i havien fet molt per l’Església.

Indica quines de les següents afirmacions són certes.
- Els sants o santes són com una espècie d'antics déus i deesses, amb qui antigament la gent creia molt i que l'Església els va dedicar un dia de l'any. (Una nova lectura del text potser no t'aniria gens malament!)
- Els catòlics creuen que Jesucrist és Déu, i per això a la seva mare, que es deia Maria, li diuen mare de Déu. Al llarg de la història s'han fet moltes imatges de la mare de Déu, a cadascuna de les quals se li ha posat un nom. Molts d'aquests noms serveixen per posar nom a les nenes quan neixen. (MOLT BÉ!)
- Els sants o santes són les persones de l'Església catòlica que ja han mort. (ALERTA! Potser et convé una nova ullada al text!)
- L'Església fa sants o santes aquelles persones, ja mortes, que van ser molt bones i van fer moltes coses bones per l'Església. (CORRECTE!)
A: Els catòlics creuen que Jesucrist és Déu, i per això a la seva mare, que es deia Maria, li diuen mare de Déu. Al llarg de la història s'han fet moltes imatges de la mare de Déu, a cadascuna de les quals se li ha posat un nom. Molts d'aquests noms serveixen per posar nom a les nenes quan neixen.; L'Església fa sants o santes aquelles persones, ja mortes, que van ser molt bones i van fer moltes coses bones per l'Església.

Q: Els patrons i les patrones. Moltes d’aquestes mare de Déu, sants o santes, són també els patrons o les patrones de poblacions, oficis, associacions i altres. Segurament que més d’un cop heu sentit dir el nom d’una mare de Déu, d’un sant o una santa i immediatament heu sentit que és el patró o patrona d’un lloc. Posem de nou l’exemple de la Mare de Déu de Montserrat, que és considerada patrona de Catalunya. Els patrons o les patrones la gent creu o creia que els ajudarien i serien el seu protector o protectora davant de les catàstrofes o tot tipus de mals.

Completa els buits de la taula que tens a continuació.

Els patrons o les patrones de moltes poblacions són o alguna mare de Déu o algun sant o alguna santa. Cert o fals? | [...]
Per exemple: La patrona de Catalunya és? | [...]
Què espera la gent del seu sant patró o patrona? | [...]
A: Cert; La Mare de Déu de Montserrat; Que els protegirà.
Gap 2 offers: La Mare de Déu del Pilar; La Mare de Déu de Montserrat; La Mare de Déu del Carme
Gap 3 offers: Que els donarà la immortalitat.; Que els mantindrà joves fins a la mort.; Que els protegirà.

Per acabar us proposem un vídeo, relatiu a aquesta festa.

TV3 Videos a la carta. (El video, té tres reportatges, el que us heu de mirar vosaltres és el primer)

Un cop vist el video feu un breu comentari personal sobre la festa.