Title: Guia didàctica
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

Aquest tema pretén situar el carnaval tant en el context temporal com en el context històric.

Carnestoltes festa movible
- Text en què s'explica breument l'existència del calendari solar, però també del lunar que, en el nostre calendari festiu, té influència sobre algunes festes.

El lèxic del carnaval
- Es tracta d'un glossari. Dividits en grups han d'anar entrant, fins al final de la lliçó, tot els mots relacionats amb el carnaval que desconeixen. Per fer-ho se'ls proposa que cada grup ha de crear el dibuix d'una carota de carnaval, en format miniatura, i que acompanyarà sempre que faci una entrada, com a distintiu del grup, ja que la majoria de paraules es repetiran.

El mes de febrer
- Es tracta d'un qüestionari referit al mes de febrer i que té, de fet, dues parts. Dues preguntes per treballar el fet que hi hagi mesos de febrer amb un dia més, i dues més en què es treballen observacions sobre el febrer a partir de la saviesa popular que ens proporcionen els refranys.

Carnestoltes o carnaval
- Text en què s'explica l'ús i l'origen de les dues paraules, la relació de significat que mantenen entre elles, per acabar donant resposta a la pregunta: Què té a veure el significat que tenen aquestes paraules amb les festes de carnaval?

Qüestionari del text: Carnestoltes o carnaval
- Tasca. Han de respondre un qüestionari referit al text anterior. El troben en un document Word que un cop contestat han d'anomenar i desar i trametre'l.

Un xic d'història
- Es tracta d'una activitat Hot Potatoes. Partint de breus textos, es plantegen preguntes i activitats, mentre progressivament es va fent un recorregut des dels orígens de les celebracions prehistòriques, en què emmascarar-se i pintar-se ja formava part dels rituals, fins arribar al carnaval actual.

El calendari del carnaval
- Text que explica la relació de les dates del carnaval amb el calendari de les festes religioses de Pasqua i la Quaresma.

Els dies de carnaval seran
- Tasca. Es lliura una taula on hi consten les dates del dimecres de cendra, diumenge de Rams i diumenge de Pasqua fins l'any 2020. Tenint en compte la taula se'ls pregunta sobre diferents dies del carnaval dels anys que hi consten.