Title: Categoria per defecte en Els tres Tombs o els Tonis
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Els tres Tombs o els Tonis'

Q: Els Tres Tombs

L'activitat més comuna i coneguda de les festes de Sant Antoni és la benedicció i desfilada d'animals i carruatges, que es fa en el seu honor, com a patró dels animals de granja i actualment també dels animals domèstics.

Aquesta activitat se la coneix amb el nom de Tres Tombs o en alguns indrets la festa dels Tonis. Bàsicament es tracta d'una cavalcada o desfilada, normalment precedida per un carro on s'hi porta la figura de sant Antoni, i seguida de carros, carrosses i altres carruatges, a més de diferents tipus de cavalleries.

La gent que no hi participa gaudeix de la desfilada, en què pot contemplar com eren els antics carruatges, molts d'ells carregats amb les mercaderies que antigament transportaven.

A més dels diferents tipus de carruatges també s'hi poden contemplar els guarniments dels animals, alguns realment molt bonics i espectaculars.

Marca el text que creus que millor explica què són Els Tres Tombs.
- És una desfilada d'animals. La gent hi pot contemplar tant els animals que antigament es feien servir per treballar, fossin els cavalls o els bous i els burros, com també tot tipus d'animals exòtics que, actualment, té la gent com a mascota a casa seva. (ALERTA! D'animals exòtics potser algú en porta a beneir, però no participen en la cavalcada.)
- Es tracta d'una cavalcada o desfilada, normalment precedida per un carro on s'hi porta la figura de sant Antoni, seguit de carros, carrosses i altres carruatges, a més de diferents tipus de cavalleries. (MOLT BÉ!)
- Es tracta d'una espècie de fira de bestiar, sobretot d'animals de peu rodó, com ara cavalls, eugues, ases i mules. Molta gent només hi va per veure'ls, tot i que també es poden comprar. (ALERTA! Si t'hi fixes bé, el text parla de desfilada o cavalcada i no pas d'una fira.)
A: Es tracta d'una cavalcada o desfilada, normalment precedida per un carro on s'hi porta la figura de sant Antoni, seguit de carros, carrosses i altres carruatges, a més de diferents tipus de cavalleries.

Q: Podríeu pensar que aquesta activitat festiva s'organitza des de fa uns anys per tal que la gent pugui veure com eren els antics carruatge i contemplar els diferents animals de peu rodó que es feien servir per estibar-los.

Però la veritat és que des de molt antic, quan encara no hi havia màquines amb motor, el dia de Sant Antoni la gent que tenia animals per treballar els donava festa i els portava a beneir al davant de la figura de sant Antoni. La gent creia que així el sant els protegiria de tots els mals.

Aquell dia, els pagesos, els traginers, els carreters i molta altra gent es ben vestia, netejava els animals i els seus carruatges, els posava els millors guarniments que tenien, evidentment ben nets i lluents.

Arribats a l'església hi donaven tres tombs o voltes, cosa que els permetia acabar de lluir amb els seus animals. De ben segur que d'aquí ve el nom de la festa.

Quan van arribar els tractors, les furgonetes i els camions, molta gent van vendre's aquests animals i la seva benedicció ja no tenia sentit i, de fet, la festa es va perdre en moltes poblacions.

En altres, però, es va conservar com un costum i com una manera d'ensenyar com eren les feines i el transport fa uns anys. Durant els últims 25 o 30 anys, a més, moltes poblacions han recuperat la festa i actualment són moltes les poblacions que celebren els Tres Tombs o festes dels Tonis.

Després d'aquesta lectura segur que saps completar perfectament les preguntes que tens a la següent taula:

Els Tres Tombs és una festa nova que s'organitza per tal que la gent pugui veure com eren els antics carruatges, cert o fals? | [...]
Al contrari, la festa és molt antiga i es deu al fet que la gent portava els seus animals de treball a: | [...]
Arribats a l'església hi donaven[...] tombs. D'aquí sembla que ve el[...] de la festa.
Aquell dia, pagesos i traginers els posaven els millors[...],evidentment ben nets i [...]
Quan van deixar de fer-se servir els animals per treballar, la festa es va perdre en moltes poblacions. Què ha passat amb la festa posteriorment? | [...]
A: fals; Beneir davant la figura de sant Antoni.; tres; nom; guarniments; polits.; Algunes poblacions la van conservar i moltes l'han recuperat.
Gap 2 offers: Fer curses amb els altres animals.; Beneir davant la figura de sant Antoni.; Demostrar que eren els més forts i treballadors.
Gap 7 offers: La festa ha desaparegut.; Només es fa en les poblacions on no s'ha perdut mai.; Algunes poblacions la van conservar i moltes l'han recuperat.

Hem escollit una cavalcada on trobaràs bona part de tots els aspectes que formen part de la majoria de cavalcades dels Tres Tombs.

Mira't el vídeo i després fes-ne una breu descripció. És important que n'expliquis tots els aspectes.

Q: Els Tres Tombs a l'actualitat
La recuperació de la festa, tot i fer-se sempre en honor de sant Antoni, ha contribuït que a molts llocs, per no coincidir amb la festa d'altres poblacions, s'hagin triat dies diferents per a la seva celebració.

Encara que la majoria se solen celebrar durant el mes de gener, el calendari de les festes dels Tres Tombs s’estén, almenys, fins al mes de març, segons les poblacions. Aquest fet permet que molts animals i carruatges participin, al llarg de l’hivern, en diferents desfilades dels Tres Tombs.

En la festa actual, a més, els participants o organitzadors de la festa ja no són tant els pagesos o els transportistes, sinó que sovint l'organització correspon a associacions o entitats interessades en els animals de peu rodó, sobretot els cavalls, a grups de persones interessades en la recuperació i pervivència dels costums i tradicions propis del nostre país o fins i tot per part dels ajuntaments.

Evidentment, però, que els animals i els carruatges que havien de traginar en continuen essent els protagonistes principals.

Aparella
- Actualment, en molts casos, els Tres Tombs | no coincideixen de dia d'una població a l'altra.
- La no coincidència de dia dels Tres Tombs que se celebren en diferents poblacions | permet que molts animals i carruatges participin en més d'una desfilada.
- Actualment l'organització de la festa dels Tres Tombs | sol correspondre a associacions, ajuntaments o persones interessades en les tradicions del país.
- Els animals i els carruatges continuen essent | els principals protagonistes de la festa.