Title: Guia didàctica
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

El títol del tema és prou clarificador.

Hivern: festes i refranys
- Activitat JClic. Conjunt d'activitats on es treballa al voltant de refranys de l'hivern, dels mesos de gener i febrer i la relació amb les activitats festives.

Refranys de carnestoltes
- Qüestionari que treballa diferents refranys de carnestoltes al voltant d'aquests aspectes: El mes de carnaval. La relació de les dates de carnaval amb el període lunar. Dates assenyalades dels dies de carnaval. Festes de diversió, gresca i disbauxa.

La cançó dels traginers - Molineres i traginers (dansa)
- Es tracta d'un vídeo de La cançó dels traginers, interpretada per Miquel Gil amb la col·laboració de la cantant grega Savina Yannatou.

Cançons de carnestoltes -cançons d'animació
- Qüestionari. Consta de cinc preguntes o activitats, cadascuna de les quals referida a una cançó de carnestoltes, partint de quatre enllaços al web del músic i animador Àngel Daban i una al de Pep Puigdemont.

Cançons i balls dels antics carnestoltes
- Text. Explica com antigament en les festes de carnestoltes hi havia hagut un bon nombre de cançons i balls propis. La majoria s'han perdut, almenys en el seu ambient carnestoltesc. Se'n presenten quatre, dos amb vídeo i dos amb l'enllaç corresponent, remarcant com sovint és des de les escoles que es mantenen o recuperen.

Menjars i rebosteria
- Text. Es fa una breu referència a la rebosteria més típica d'aquestes festes. S'hi incorpora un enllaç on s'explica molt clarament com fer bunyols i s'anima a provar de fer-ne, encara que sigui amb l'ajut dels de casa.