Title: Menjars i rebosteria
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

Menjars i rebosteria

Del període festiu que hem treballat, la gastronomia no és un dels elements que més el defineixi. Tot i això, en èpoques passades, els dies de carnestoltes es menjava amb abundància i sobretot menjars amb greix i carn, com si calgués donar al cos suficients provisions pel període de Quaresma que anaven a començar. De fet, en molts llocs se celebraven àpats comunitaris, alguns dels quals encara actualment formen part de les celebracions de carnaval de diferents poblacions.

Sí que trobem, però, alguns productes de rebosteria propis d’aquestes diades. Així, per exemple:

· Moltes poblacions, sobretot aquelles on se celebra el passant de Sant Antoni, tenen la seva gastronomia local, sobretot pel que fa a tortells o panets de Sant Antoni.

· El dijous gras, a tots els forns de pa i pastisseries s’elabora la típica coca de llardons.

· Finalment, i ja de ple en la Quaresma, trobem, majoritàriament els divendres, els típics bunyols de Quaresma.

Per concloure amb aquesta lliçó us deixem un enllaç on trobareu la recepta sobre els bunyols de Quaresma amb un vídeo on s’explica molt clarament tot el procés.

Bunyols de Quaresma

A VEURE SI US ANIMEU A FER-NE, ENCARA QUE SIGUI AMB L'AJUDA D'ALGÚ DE CASA, QUE NO ÉS PAS DIFÍCIL!