Title: Categoria per defecte en Els elements protagonistes del carnaval
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Els elements protagonistes del carnaval'

Gran varietat d’actes enriqueixen el carnaval.

Hi ha una dita o refrany català que diu: Per carnaval tot s’hi val. Aquest refrany ens serveix per recordar que estem davant d’unes festes en què tot el que fa referència a gresca i diversió, disbauxa i transgressió, està permès. També ens pot servir, però, per recordar que pel carnaval cadascú pot organitzar-se la festa a la seva manera i que un acte ben característic d’una població ni tan sols se celebra a la del seu costat. Aquesta és, precisament, una de les riqueses del carnaval.

Hi ha, però, alguns elements que són comuns a la majoria de carnavals i que de fet en són els principals protagonistes. En aquest qüestionari us proposem de conèixer-ne alguns.

El rei Carnestoltes:
És el personatge que com a rei té potestat per permetre la gresca i la diversió sense limitacions, cosa que comunica en el seu pregó de benvinguda. Presideix tots els actes de la festa. El seu regnat, però, és curt i efímer. Finalment se’l jutja per la disbauxa i desordre que ha permès i se’l condemna a mort.

Quina potestat té, el rei Carnestoltes?

Q: Les màscares i les disfresses

El costum de pintar-se i disfressar-se amb la pell de diferents animals era normal en els rituals que celebraven els humans a la prehistòria.

Durant molt de temps, en les festes de carnaval, les màscares i les disfresses el que permetien, sobretot, era amagar o canviar la identitat de les persones. Donava, a qui les portava, l’anonimat que protegia, davant la mirada de la gent, de les bogeries que es poguessin fer. Actualment, tot i que mantenen aquest caire, serveixen també com a element de lluïment.

Indica quina de les tres afirmacions es correspon amb la informació donada al text.
- En els antics carnavals la gent es posava màscares, però actualment gairebé han desaparegut dels carnavals. (NO ÉS CORRECTE! Les màscares continuen essent un dels elements més característics dels carnavals.)
- Ja en la prehistòria les persones es pintaven i disfressaven per amagar així la seva identitat. (ALERTA! El text no ho diu això.)
- Actualment les màscares i les disfresses ajuden a amagar o dissimular a la persona que les porta, però també serveixen com a element de lluïment. (MOLT BÉ!)
A: Actualment les màscares i les disfresses ajuden a amagar o dissimular a la persona que les porta, però també serveixen com a element de lluïment.

Q: La comparsa:

La forma un grup de persones que porten una mateixa disfressa, una disfressa col·lectiva o unes disfresses que entre totes representen una escena comuna. Les comparses han esdevingut un dels elements més apreciats de les rues o desfilades de carnaval. En moltes poblacions se celebren concursos de comparses. La seva ballaruga i l’alegria que solen transmetre anima i dóna molta vistositat a les rues.

OMPLE ELS BUITS

Un grup de persones que van disfressades igual formen una [...].
Les comparses són un dels [...] més vistosos de les desfilades de [...], per això, en moltes [...] s'organitzen [...] de comparses.
Les comparses amb la seva [...] i alegria donen molta [...] a les rues.
A: comparsa; elements; carnaval; poblacions; concursos; ballaruga; vistositat

La rua:
Es tracta de la passejada o desfilada pels carrers de la població de tota la gent que hi vulgui participar, amb les seves disfresses, així com de les diferents comparses. En molts carnavals es tracta de l’acte més espectacular i que més públic atreu. Per altra part, en molts barris, en poblacions petites o en aquelles que el carnaval no hi té un gran arrelament, sovint es tracta de l’únic acte carnavalesc que se celebra.

Explica breument què és una rua i qui hi participa.