Title: Treballem amb màscares
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

Us volem proposar tant a vosaltres com, evidentment, a la vostra tutora o al vostre tutor algunes possibles activitats a fer amb les màscares.
- El mural de les màscares.
  - Primer cada alumne/a fa la seva màscara, segons la tècnica que hagueu decidit utilitzar.
  - Es pinta. En aquest cas és importantíssim ser molt curosos amb la combinació de colors.
  - El mural:
    - Podeu fer el mural típic amb les màscares i algunes breus informacions.
    - Dóna un gran resultat, i visualment és impactant, realitzar una màscara amb la suma de totes les màscares. Un cop muntat s'hi poden fer els retocs necessaris per acabar de millorar-la.
- El joc de les màscares.
  - Tothom porta dibuixada i pintada una màscara de casa. És importantíssim que ningú de la classe l'hagi vista.
  - Us poseu per parelles i us expliqueu la vostra màscara, però sense ensenyar-la, al company o companya que us ha tocat.
  - Dibuixeu i pinteu la màscara del vostre company o companya a partir de la seva explicació. Mentre l'aneu creant us podeu demanar o donar informacions, però mai veure el dibuix.
  - Quan hagueu acabat compareu les dues màscares.
- Nosaltres us fem les màscares.
  - En realitat es tracta que, d'acord amb la tutora o tutor, feu les màscares que després lluiran els nens i nenes d'un altre curs.