Title: Guia didàctica
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

Aquest bloc situa la festa de Sant Antoni com a inici del camí cap al carnaval.

Retorn de vacances
- Es tracta d'un text introductori. Al voltant del concepte festa es convida l'alumnat a conèixer la festa de Sant Antoni com a pas previ abans de l'arribada del carnaval.

Propostes pel carnaval
- Fòrum pensat perquè l'alumnat hi pugui aportar les seves propostes pel carnaval.

Avui és el meu sant
- Es tracta d'un qüestionari en el qual, partint del que són les festes personals, s'explica què vol dir és el meu sant, qui són els sants o les mare de Déu, per acabar amb el concepte de patró i patrona. Amb aquest qüestionari es pretén donar explicació a la paraula sant, que precisament trobem en el nom de la festa que es treballa en aquest tema.

La setmana dels barbuts
- Text on s'explica la relació d'aquest nom amb la celebració de diferents sants, representats amb barba, el més important dels quals és sant Antoni.

Sant Antoni
- Activitat en què s'explica qui era sant Antoni, per què se l'anomena del porquet i d'on sorgeix la devoció i apreci que se li té.

Refranys de sant Antoni
- Es tracta d'una senzilleta activitat JClic on es treballen diferents refranys al voltant de sant Antoni.

La veneració per sant Antoni
- Text on es remarca per què antigament tanta gent tenia devoció per sant Antoni. Al mateix temps s'explica que en el seu honor se celebrava una gran festa.