Title: El Carnaval de Santa Cruz de Tenerife
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

Carnaval de Santa Cruz de Tenerife (Canàries)
Juntament amb el de Cadis, és el carnaval més internacional de l’Estat espanyol. Hi ha qui el considera el segon més popular del món, només per darrere del de Rio de Janeiro (Brasil). La veritat és que hi participen milers de persones.
Les festes s’allarguen tota una setmana i la participació en tots els actes i activitats és massiva, animades sobretot per diferents tipus de colles com:

Las comparsas: Són colles de gent que es disfressa, de manera molt vistosa i atractiva, normalment inspirant-se en la coreografia pròpia o influenciada per les escoles de Samba del Brasil.

Las murgas: Fan interpretacions musicals, amb to de burla i befa, de temes locals i d’actualitat.

Las rondallas: En aquest cas són agrupacions musicals, de caire més seriós, però totalment integrades en el carnaval de Tenerife.

Però l'acte que esdevé l'autèntic plat fort del carnaval és la Gala, on es fa l'elecció de la Reina i les dames del carnaval. En aquesta gala hi assisteixen centenars de periodistes de països ben diversos. Les noies que hi participen llueixen uns vestits espectaculars que reben el nom de fantasies.

El vídeo correspon a una de les candidates de la gala de l'any 2011.