Title: En Carnestoltes i la Vella Quaresma
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

En Carnestoltes i la Vella Quaresma

Al voltant del carnaval hi trobem dos protagonistes que viuen enfrontats i que no són altres que el rei Carnestoltes i la Vella Quaresma. En bona part de les escoles, la vostra potser n’és una d’aquestes, són dos personatges que tenen un protagonisme especial. Així, mentre el rei Carnestoltes presideix els actes de la celebració del carnaval escolar, la Vella Quaresma es converteix en una vella xaruga i malcarada, que proveïda de set potes exemplifica les set setmanes que falten per arribar a les vacances de Pasqua. La dita popular ens recorda el poc desitjada que era:

Carnestoltes quinze voltes

i Nadal de mes en mes,

que cada dia fos Pasqua

i la Quaresma mai vingués.

Malgrat tot, a l’escola, s’acaba convertint en un personatge simpàtic i fins i tot amic. A mesura que li anem tallant les potes i veiem com cada cop n’hi queden menys, l’alegria va en augment. Es converteix en el calendari que ens anuncia l’apropament d’unes noves vacances.