Title: Carnestoltes, festa movible
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

Carnestoltes, festa movible

Al llarg de la història, les diverses cultures han mesurat el pas del temps, creant una gran diversitat de calendaris. El calendari, per tant, no és altra cosa que una manera de mesurar el temps que han creat les diverses cultures humanes. El nostre calendari, l’anomenat calendari gregorià, és de tipus solar, ja que s’organitza tenint en compte el temps que triga la terra a donar una volta al sol.

En altres casos, però, els calendaris s’organitzen tenint en compte el període de temps d’una lluna nova a la següent, i en aquest cas, parlem de calendari lunar. El període lunar, que aproximadament és d’uns 28 dies, evidentment no es correspon amb el període dels mesos del nostre calendari.

En el nostre calendari festiu, però, hi ha algunes festes que es fonamenten en els períodes lunars, cosa que fa que d’un any a l’altre no coincideixin de dia. Són el que anomenem festes movibles. Una d’aquestes festes és el carnestoltes, que pot escaure’s, des de principi de febrer fins als primers dies de març. Tenim un refrany que ho diu molt clar: De tard o de primer carnestoltes pel febrer. I també per això, ens ha agradat que aquest tema tingui per títol: PEL FEBRER CARNESTOLTES TOCA FER.

I si aquest any s'escau a primers de març penseu en aquella dita o norma que diu: L'excepció confirma la regla!