Title: Categoria per defecte en Festes al Catàleg del Patrimoni Festiu de Catalunya
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Festes al Catàleg del Patrimoni Festiu de Catalunya'

Abans d'acabar l'any 2010, el Consell de la Cultura Popular i Tradicional del Departament de Cultura de la Generalitat de Catalunya va decidir la incorporació al Catàleg Festiu de Catalunya de les següents festes relacionades amb Sant Antoni: la Festa dels Traginers de Balsareny, els Tres Tombs d’Igualada, la Festa dels Tonis de Santa Eugènia de Berga, la Festa dels Tonis de Taradell, els Tres Tombs de Sant Antoni de Valls i l’Encamisada de Falset.

Aquest és un reconeixement molt important i que dóna molt de valor a cada una d'aquestes festes o celebracions, però també és un important reconeixement al conjunt de festes dels Tres Tombs o festes dels Tonis que se celebren arreu de Catalunya.

Esbrina i després contesta de quines comarques són aquestes poblacions. Si alguna és la capital de la comarca fes-ho constar.

Q: Ara el que et proposem en el següent qüestionari és conèixer algun aspecte concret de cada una d'aquestes celebracions.

Comencem per exemple per: Els Tres Tombs d'Igualada.

Se celebra almenys des de 1822. És una de les cavalcades més espectaculars pel nombre de carruatges, carros de transport i cavalleries que hi desfilen. És molt apreciada la presència de la diligència igualadina.
[Image: diligenc]

Des de quin any es té coneixement que se celebren els Tres Tombs a Igualada?
A: 1822

Q: Santa Eugènia de Berga és un municipi de la comarca d'Osona que té poc més de 2.000 habitants.

La festa. Una mica d'història.
Se celebra des de fa més de 120 anys. La devoció a sant Antoni és molt antiga. Així se sap que a mitjans del segle XIX hi havia una confraria de sant Antoni. Les confraries eren com unes associacions de persones que tenien molta devoció per un sant o santa. La majoria de confraries organitzaven activitats al voltant del seu sant o santa.

Així a Santa Eugènia, fins a l'any 1975 la festa de Sant Antoni l'organitzaven els caps o pabordes, que així se'ls coneixia, de la confraria.

A partir, però, de 1976, que la confraria va anar perdent importància es creà una junta de persones engrescades perquè la festa no es perdés. A partir de 1997 es constituí l'entitat Tonis de Santa Eugènia de Berga, que continua portant el pes de l'organització de la festa a l'actualitat.

Una de les característiques més importants de la festa és l'alta participació i col·laboració que s'aconsegueix de la gent del poble i segurament que això ajuda a explicar les altes xifres de participació que té la festa, tal com podeu comprovar en les dades següents:
- Hi participen uns 80 carros, carretes i carruatges de diferents tipus amb els seus animals.
- A més, la xifra d'animals d'arrossegament i amb genet supera, de llarg, els 150.
- I possiblement, la xifra que més sorprèn, tenint en compte el nombre d'habitants del poble, és que hi participen al voltant d'unes 500 persones.

Aparella.
- El municipi de Santa Eugènia de Berga, que té poc més de 2.000 habitants, | és un municipi de la comarca d'Osona.
- La Festa dels Tonis de Santa Eugènia té, almenys, | més de 120 anys d'història.
- Antigament la festa l'organitzaven els pabordes de la confraria de sant Antoni | però actualment l'organitza l'entitat Tonis de Santa Eugènia de Berga.
- És una festa amb molts participants | tot i tractar-se d'un poble amb no massa habitants.

Q: Els Tres Tombs de Valls, recuperats des de fa més de trenta anys, són dels més animats i espectaculars.

Llegeix el següent text sobre la festa dels Tres Tombs a Valls.

"A Valls, els Tres Tombs se celebren el diumenge més proper al 17 de gener i són dels més multitudinaris i espectaculars. Al so de gralles, cornetes i tambors, hi desfilen més de 350 cavalleries provinents d'arreu del país: carros de pagès, tartanes, faetons, carruatges de luxe i carros estirats per troncs de vuit i més cavalls, carregats de carbó, arena, palla, feixos de llenya, cereals, troncs, garrofes, i caixes de peix. També hi participen carros de bocois, carretes, carros d'agència, galeres, etc. Al primer tomb, els participants reben els tradicionals "oferçons" -petites coques amb matafaluga-, i al segon tomb un cigar. El més admirat de tots és el carro de Traginers de la Societat de Sant Antoni, únic a Catalunya per les seves dimensions." Manel Carrera, Jordi Cubillos, Xavier Orriols, Salvador Palomar i Joan Soler a TRADICIONARI. Enciclopèdia de la cultura popular a Catalunya. volum 5.

Selecciona les informacions que es corresponguin amb el text.
- Els Tres Tombs de Valls són possiblement els més espectaculars. Hi desfilen una grandíssima varietat de carruatges i fins a un total d'unes 350 cavalleries. (PERFECTE!)
- Els Tres Tombs de Valls són els més antics de Catalunya i els únics que s'han celebrat sempre. (ALERTA! Fixa't que el text comença dient que van ser recuperats fa més de 30 anys.)
- Els Tres Tombs de Valls són sobretot coneguts perquè durant la seva celebració s'organitza una de les jornades castelleres més importants de l'any. (ALERTA! Vols dir que ho has llegit això? A Valls, però, hi ha dues grans colles castelleres.)
- De tots els carruatges que hi desfilen, el més admirat de tots és el carro de Traginers de la Societat de Sant Antoni, únic a Catalunya per les seves dimensions. (PERFECTE!)
- Al primer tomb, els participants reben els tradicionals "oferçons" -petites coques amb matafaluga-, i al segon tomb un cigar. (PERFECTE!)
A: Els Tres Tombs de Valls són possiblement els més espectaculars. Hi desfilen una grandíssima varietat de carruatges i fins a un total d'unes 350 cavalleries.; De tots els carruatges que hi desfilen, el més admirat de tots és el carro de Traginers de la Societat de Sant Antoni, únic a Catalunya per les seves dimensions.; Al primer tomb, els participants reben els tradicionals "oferçons" -petites coques amb matafaluga-, i al segon tomb un cigar.

Q: L'Encamisada de Falset

Segons una llegenda popular, l'Encamisada recorda o commemora la victòria de la gent de Falset sobre les tropes franceses que tenien la vila assetjada. Es conta que els habitants, un dia de boira es van vestir amb camisa blanca, i d'aquesta manera van passar desapercebuts i van guanyar la lluita.

D'aquesta manera es vesteix a Falset tothom que vol participar en la festa de Sant Antoni, a la desfilada o cavalcada de carruatges i animals i que aquí té el nom de l’Encamisada.

La festa, a més, té alguns aspectes molt propis com una encamisada o desfilada que es fa a la nit, precedida d'un grup de diables, o el ball de la jota que es fa a l'interior de l'església, per després continuar amb la cavalcada.

Abans de fer l'activitat pots mirar-te els dos enllaços següents:

El ball de la Jota

L’Encamisada de nit

Omple els buits que falten al següent text.

A la població de [...] cada any quan arriba la festa de Sant Antoni s'hi celebra [...]. Durant la desfilada o [...] dels carruatges i animals, però també en els altres actes de la festa, els participants es vesteixen amb camisa [...]i faixa vermella. És característic d'aquesta festa la calvalcada que es fa de [...]com també la [...]que es balla a l'interior de l' [...].
A: Falset; l'Encamisada; cavalcada; blanca; nit; jota; església

Q: Els Tonis de Taradell

En el web de la comissió de festes dels Tonis de Taradell s'hi diu:

"Es pot dir que el passant de Taradell reflecteix la puresa de la tradició catalana, potenciant elements com el burro català, animals de treball com les mules, matxos, eugues, etc., tots ells amb guarniments catalans i enganxats amb carros del centre de l'Alzinar i del poble i carregaments típics de la zona com: garbes, sacs de blat, pedres de riu, sorra de riu, canyes i altres carros que tenien les seves feines com l'enterramorts, el bocoi de vi, la bóta d'aigua, les carretes de bous, i les tartanes etc. Molts d'aquests es deixen a les escoles, entitats, barris i famílies del poble perquè els guarneixin, com es feia anys enrere, i els llueixin...

...També es poden veure altres ingredients com el banderer, el carro del sant, els animals de ròssec arrossegant troncs, els animals al bast o les cadires de núvies etc."

A continuació us proposem que us mireu el següent vídeo, que en bona part reflecteix el que acabeu de llegir i que serveix com a model a totes aquestes festes de les que acabem de parlar.

FESTA DELS TONIS DE TARADELL from Elter.net on Vimeo.

I per acabar aquest qüestionari indica quins dels següents conceptes creus que són adequats per a la Festa dels Tonis de Taradell.
- Participació entitats del poble (CORRECTE!)
- Competició (AQUESTA NO!)
- Ús de l'espai normalment destinat als vehicles (CORRECTE!)
- Animals, feines i carruatges tradicionals (CORRECTE!)
- Molta participació (CORRECTE!)
- Mostra dels últims models de cotxes (AQUESTA NO!)
A: Participació entitats del poble; Ús de l'espai normalment destinat als vehicles; Animals, feines i carruatges tradicionals; Molta participació