Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

ELS CARNAVALS

El carnaval se celebra a moltíssimes poblacions de tot Catalunya. Però també hi ha carnavals a molts altres llocs. Potser, fins i tot, heu sentit parlar de carnavals, com el de Tenerife o Cadis, a l'Estat espanyol, del Carnaval de Venècia (Itàlia) o del de Rio de Janeiro al Brasil.
En aquesta lliçó us animem a conèixer alguns aspectes de diferents carnavals catalans i alguna coseta dels més importants que se celebren pel món.

Hem escollit quatre carnavals. De cada un ens fixarem només en un aspecte concret. Aquesta tria ens servirà per veure la gran varietat i riquesa que tenen els carnavals a Catalunya. De tots quatre, a més, hi trobareu l'enllaç oficial, per si voleu saber-ne més.