Title: Categoria per defecte en El mes de febrer
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'El mes de febrer'

Q: El mes de febrer

L’any té 365 dies, repartits en dotze mesos de 30 o 31 dies, menys el febrer, que en té 28 els anys comuns i 29 els anys de traspàs.

Es tracta, per tant, del més curt de l’any i també de l’únic que cada quatre anys en té un amb un dia més, any que s’anomena de traspàs.Així ho reflecteix el refrany que diu:
Febrer, el curt, de dies sols vint-i-vuit, però els anys de traspàs vint-i-nou n’hi trobaràs.

COMPLETA ELS BUITS DE LA TAULA.

Quants dies té, normalment, el febrer? | [...]
Quan el febrer té 29 dies, com anomenem aquell any? | [...]
Quina d'aquestes característiques té el febrer en relació amb els altres mesos? | [...].
Omple els buits del següent refrany. | Febrer,[...], de dies sols [...], però els anys de [...] vint-i-nou n'hi [...].
A: 28; Any de traspàs; Que cada quatre anys té un dia més; el curt; vint-i-vuit; traspàs; trobaràs
Gap 1 offers: 29; 31; 28; 30
Gap 2 offers: Any de canvi; Any de traspàs; Any llarg
Gap 3 offers: Que és un mes de l'hivern; Que és el més fred de l'any; Que cada quatre anys té un dia més

Q: I per què passa això?

Hem dit que el nostre calendari és solar, és a dir, s’organitza tenint en compte el temps que triga la terra a donar una volta al sol i per fer-ho triga 365 dies i aproximadament 6 hores.

Per tant, si cada any triga, a més dels 365 dies, sis hores més, al cap de quatre anys seran 24 hores més, com a resultat de multiplicar 4 (anys) x 6 (hores).

Per solucionar aquesta diferència, que equival a les hores que té un dia, el que es va decidir és afegir, cada quatre anys, un dia més al febrer, cosa que fa que l’any que el febrer té 29 dies, l’any en té 366. D’aquesta manera s’equilibra la diferència d’aquestes 6 hores.

Indica quines de les següents afirmacions són certes.
- Encara que els anys tenen 365 dies, la terra triga a donar la volta al sol 365 dies i aproximadament 6 hores més. (CORRECTE!)
- Cada quatre anys, per compensar la diferència de 6 hores de més que, cada any, la terra tarda a donar la volta al sol, s'afegeix un dia al mes de febrer. (CORRECTE!)
- Quan el mes de febrer té 29 dies l'any en té 366. (MOLT BÉ!)
- Encara que cada quatre anys el mes de febrer té 29 dies, l'any continua tenint-ne 365. (ALERTA! I com ho comptes això?)
- De cada vuit anys, el que fa set i el que fa vuit tenen un dia més. (Ep! Potser et cal una nova lectura del text!)
A: Encara que els anys tenen 365 dies, la terra triga a donar la volta al sol 365 dies i aproximadament 6 hores més.; Cada quatre anys, per compensar la diferència de 6 hores de més que, cada any, la terra tarda a donar la volta al sol, s'afegeix un dia al mes de febrer.; Quan el mes de febrer té 29 dies l'any en té 366.

Q: El febrer, un mes de l’hivern

Som a l’hivern, el fred encara és viu, però a poc a poc el dia es va allargant, el sol escalfa més i ens anem apropant a la primavera. El temps, però, és variable.

En el refranyer català així ho trobem reflectit, tal com podeu comprovar en els exemples de la taula següent:

Refrany | Explicació
Pel febrer una estona al sol i l'altra al foguer. | El sol ja comença a escalfar, però encara fa fred.
La neu del febrer marxa com un gos llebrer. | Encara que nevi, la neu dura poc temps ja que, quan surt el sol, es fon ràpidament.
El febrer, de tard o d’hora, l’ha de fer. | Cal no refiar-se del temps d’aquest mes perquè és molt variable.
A mig febrer ja és jornaler i pel març ja es jornalàs. | Les hores de llum s’allarguen i per tant també les de claror per treballar.

APARELLA!
- Cal no refiar-se del temps d’aquest mes perquè és molt variable. | El febrer, de tard o d’hora, l’ha de fer.
- El sol ja comença a escalfar, però encara fa fred. | Pel febrer una estona al sol i l'altra al foguer.
- Encara que nevi, la neu dura poc temps ja que, quan surt el sol, es fon ràpidament. | La neu del febrer marxa com un gos llebrer.
- Les hores de llum s’allarguen i per tant també les de claror per treballar. | A mig febrer ja és jornaler i pel març ja es jornalàs.

La Candelera (2 de febrer).

Però sens dubte, els refranys més coneguts d’aquest mes són possiblement aquells que fan referència a la festa de la Candelera. Aquests refranys evidencien com antigament, quan bona part de la població vivia de l’agricultura, l’observació dels diferents elements de la natura els ajudava a predir els canvis en el temps.

Consulta l'enllaç i a continuació contesta les següents preguntes.

La Candelera

1. Amb quins tres elements de la naturalesa es fixaven per predir el temps que faria després de la Candelera?
2. De quin refrany es donen aquestes dues possibles explicacions?
  1. Una que fa referència a si plou o fa sol el dia de la Candelera.
  2. I l'altra a si aquell dia hi ha lluna nova o lluna plena.
3. Amb quina creença es relaciona el refrany que diu: Per la Candelera l'ós surt de l'ossera.