Title: Categoria per defecte en Refranys de carnestoltes
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Refranys de carnestoltes'

REFRANYS DE CARNESTOLTES

En la següent taula hi teniu seleccionats un seguit de refranys que fan referència a quatre dels elements que s’han anat remarcant en les activitats anteriors:

· Les festes del carnaval són movibles, tot i que solen escaure’s al mes de febrer.

· La relació que té l’inici del carnaval amb la lluna.

· Que en el marc d’aquestes festes n’hi havia algunes de més assenyalades.

· I que no hi ha dubte que es tracta d’uns dies de festa, alegria, diversió i disbauxa.

REFRANYS DE CARNESTOLTES
Tema | Refranys
Mes de carnaval
Pel mes de febrer, carnestoltes hem de fer.
De tard o de primer, carnestoltes pel febrer.
Més tard o més matiner, carnaval, dins del febrer.
Sigui tard o pel primer, carnestoltes pel febrer.
Relació amb la lluna | Ni Nadal sense nevada, ni Quaresma sense pluja, ni carnestoltes sense lluna. Carnestoltes i dijous sant sense lluna mai no es veuran.
Dates assenyalades
El dimarts de carnestoltes n'és un dia divertit: ens escura les butxaques i ens fa anar contents al llit.
Dijous gras, coques de llardons.
El dijous gras, botifarra menjaràs.
El dijous llarder, botifarra menjaré.
Pel dijous gras, carn fins al nas.
Celebració, festa i disbauxa
Carnestoltes, quinze voltes, i Nadal de més a més; tots els dies fossin festa i la Quaresma mai vingués.
Alegria, carnestoltes, que demà és cendra.
Pel carnaval, tot s’hi val.
Per carnestoltes, totes les bèsties van soltes.
A CONTINUACIÓ TENS UN QÜESTIONARI QUE FA REFERÈNCIA A AQUESTS REFRANYS. | VINGA, DONCS!

Q: Aparella els refranys amb el seu significat.
- De tard o de primer carnestoltes pel febrer. | Que el carnestoltes sol celebrar-se durant aquest mes.
- Per carnestoltes, totes les bèsties van soltes. | Dóna a entendre que són dies de fer bestieses, ximpleries i bogeries.
- Carnestoltes i dijous sant sense lluna mai no es veuran. | Indica la relació d'aquestes festes amb el calendari lunar.

Q: Un follet ha fet desaparèixer algunes paraules dels tres refranys que hi ha a la taula de sota.

Et toca a tu trobar-los i escriure'ls.

Ni Nadal sense [...], ni Quaresma sense [...], ni carnestoltes sense [...].
Carnestoltes, quinze [...], i [...] de més a més; tots els dies fossin [...] i la Quaresma mai [...].
Més [...] o més matiner, [...], dins del [...].
A: nevada; pluja; lluna; voltes; Nadal; festa; vingués; tard; carnaval; febrer
Gap 5 offers: Pasqua; Nadal; Sant Joan
Gap 7 offers: marxés; vingués
Gap 10 offers: maig; febrer; gener

A què es refereixen els dos refranys que tens a continuació?

Dijous gras, coques de llardons.
El dijous gras, botifarra menjaràs.

Q: Quin d'aquests tres refranys fa referència a l'alegria i diversió que es viu durant les festes de carnaval?
- Alegria, carnestoltes, que demà és cendra. (MOLT BÉ!)
- Pel dijous gras, carn fins al nas. (NO ÉS CORRECTE!)
- Pel mes de febrer, carnestoltes hem de fer. (NO ÉS CORRECTE!)
A: Alegria, carnestoltes, que demà és cendra.

Q: El carnaval és la festa de l'alegria, la diversió, la disbauxa. És la festa en què sembla que tot hagi d'estar permès.

El refrany Per carnaval, tot s'hi val sembla que així ho indiqui. Vertader o fals?
- Vertader (MOLT BÉ!)
- Fals (NO ÉS CORRECTE!)
A: Vertader