Title: La Festa dels Traginers de Balsareny
Course: De camí cap al carnaval (PRIMÀRIA) - LA CULTURA POPULAR A L'ESCOLA. Les festes populars, materials digitals

Balsareny és una població de la comarca del Bages. Hi ha molta gent que la coneix precisament per la festa dels Traginers. Aquesta festa, ja l'any 1970 fou declarada d’interès turístic nacional per part del govern espanyol i Festa Tradicional d’Interès Nacional l’any 1999 per part de la Generalitat de Catalunya.

No us en diem res més perquè es tracta que ho descobriu vosaltres i ho expliqueu.

Què heu de fer?
- Dividir-vos en grups. Cada grup ha de fer un tríptic o dossier informatiu on expliqui en què consisteix la festa i que hauria de tenir els següents apartats:
  - Nom de la festa, població i data de celebració.
  - Una breu història de la festa, sobretot des de 1943, que és quan es crea la primera comissió de la festa dels Traginers.
  - Els principals actes de la festa. En el cas de la cavalcada o desfilada, fer-hi constar a qui es dedica i de quina manera.
  - I evidentment, posant-hi totes les fotos que us poden ajudar a l'explicació, fent constar d'on les heu copiat.

On trobar la informació?
- festes.org
- festa Catalunya
- nació digital